René Kalisky

René KALISKY (naskiĝis la 20-an de julio 1936 en Bruselo; mortis la 2-an de majo 1981 en Parizo) estis belga verkisto franclingva.

René Kalisky naskiĝis en Belgio en proleta familio de polaj judoj; li perdis sian patron, deportita al Aŭŝvico, en 1944. En Belgio, li kunlaboris kiel sendependa ĵurnalisto kun multaj franclingvaj gazetoj kaj periodaĵoj; li translokiĝis al Francio, kie li publikigis siajn unuajn teatrajn verkojn (Trotzsky, 1969; Skandalon, 1970, pri Fausto Coppi; Jim le téméraire, 1972, pri Hitlero); li ekloĝis en Parizo kaj impresis la publikon kaj kritikistojn per Le pique-nique de Claretta (1973), pri Mussolini kaj surscenigita de Antoine Vitez.

Falsch, lia lasta teatraĵo, estis kreita en 1983 de Antoine Vitez en Parizo, Théâtre National de Chaillot, kaj poste adaptita de la fratoj Dardenne en filmon, kiu estis montrita en 1987, kun Bruno Cremer en la ĉefrolo.Arkivita Ghostarchive kaj la Wayback Machine: 

Kiel eseisto, Kalisky interesiĝis pri la araba-palestina demando (Le monde arabe à l'heure actuelle, 1968; Sionisme ou dispersion?, 1974) kaj atakis la politikon de Menachem Begin en L'impossible royaume (1979).

La ĉefaj temoj de Kalisky estas la Holokaŭsto, la fino de ideologioj, kaj la fatalismo de historio. 

 Verkaro 

 Teatraĵoj 

 Trotsky (1969)
 Skandalon (1970)
 Jim le Téméraire (1972)
 Le Pique-nique de Claretta (1973)
 Europa (1976)
 La Passion selon Pier Paolo Pasolini (1978)
 Dave au bord de la mer. (1978)
 Aïda vaincue (1978)
 Sur les ruines de Carthage (1980)
 Falsch (1981)
 Charles le Téméraire (1984)

 Referencoj 

 Eksteraj ligiloj 

 La Teatro de René Kalisky de Serge Goriely
 Encyclopaedia Universalis [rete
 Enciklopedio Britannica

Kategorio:Francaj verkistoj de la 20-a jarcento
Kategorio:Belgaj judoj
Kategorio:Francaj dramistoj de la 20-a jarcento